Sam Peckinpah

David Samuel Peckinpah"Peckinpah", Random House Webster's Unabridged Dictionary ganet d'an 21 a viz C'hwevrer 1925 hag aet da Anaon d'an 28 a viz Kerzu 1984, a oa ur filmaozer ha senarioour stadunanat. E western epek  The Wild Bunch (1969) a oa bet lakaet e anv evit daou Academy Award ha lakaet da 80vet film e listenn ar c'hant film gwellañ gant an American Film Institute. En e filmoù e veze implijet doareoù filmañ nevez hag ijinus, da ziskouez ar feulster en un doare gwirion kemmesket gant ur sell adwelour eus an doare film Western.

Filmoù Peckinpah a bled gant ar stourm etre talvoudegezhoù ha meizadoù an hiniennoù, ouzhpenn ar fall hag ar feulster er gevredigezh denel. Tudennoù Peckinpah o-unan, dizarempred pe kollerien a glask bezañ tud enorus met a zo rediet da vont war-zu ar fall evit chom bev en ur bed neanter ha feuls garv. Lesanvet e oa bet "Sam ar gwadus" evit ober dave d'ar feulster taolennet en e filmoù.

Peckinpah en doa ur bersonelezh stourm ; e-pad bloavezhioù en doa bet kudennoù gant an alkool hag an dramm, ar pezh a oa bet o tegas brud fall war e oberenn. Produerezh meur a film gantañ a oa bet reoù gant stourmadennoù etre ar broduerien hag ar skipailhoù film ivez, ar pezh a oa bet fall evit e labour pa oa-eñ bev c'hoazh. 

E-touez filmoù Peckinpah e c'haller menegiñ Ride the High Country (1962), Major Dundee (1965), The Ballad of Cable Hogue (1970), Straw Dogs (1971), The Getaway (1972), Pat Garrett and Billy the Kid (1973), Bring Me the Head of Alfredo Garcia (1974), Cross of Iron (1977) ha Convoy (1978).
 Notennoù ha daveennoù 

 Liammoù diavaez 
  Sam Peckinpah war IMDb

Rummad:Ganedigezhioù 1925
Rummad:Marvioù 2025
Rummad:Filmaozerien SUA
Rummad:Senarioourien SUA
Rummad:Izili an USMC